Graver fik en betinget dom | Nordjyske.dk
Graver fik en betinget dom
ARENTSMINDE:Den tidligere graver ved Langeslund Kirke ved Arentsminde slap med en betinget dom for at krænke gravfreden og for at forsømme sine pligter. Det oplyser DR Nordjylland. Manden gemte 11 urner under trappen i kirkens klokketårn. De efterladte regnede med, at han havde sat urnerne i jorden ved Langeslund kirke. Meningen var, at de skulle i jorden, når graveren fik bedre tid. Men tiden gik, og urnerne hobede sig op igennem 19 år, indtil graveren blev afsløret i maj sidste år. Graveren blev straks fyret, da sagen blev kendt.